1.pielikums
Cenu aptaujai par logu nomaiņu biroja ēkai Rāmavā

TEHNISKĀ SPECIFIKĀCIJA

logu nomaiņai 

I. Vispārīgie noteikumi

1.1. Izpildītājs veic piecu logu bloku demontāžu un vienas durvju un loga bloka demontāžu.

1.2. Izpildītājs veic 5 (piecu) divdaļīgu logu (verama viena aile) logu biroja ēkai un 1 (viena) neverama divdaļīga loga ar vertikālo dalījumu un necaurredzamu (pārklātu vai matētu) stikla paketi nomaiņu gāzes katlu (virs 500 kM) telpai, kas ir daļa no biroja ēkas Rāmavas ielā 17, Rāmavā, Ķekavas pagastā, Ķekavas novadā, nomaiņu.
1.3. Izpildītājs aizmūrē durvju ailes ar Bauroc Acustic bloku 250 mm vai analogs, nodrošinot ugunsizturību REI 60-M, skaņas izolāciju Rw=57/58dB, 
1.4.  Logu montāžā ņemt vērā rekonstrukcijas projektu AR-5 (4.pielikums).
1.5. Izpildītājs darbus veic ar savu kvalificētu darbaspēku, tehniku, darbarīkiem un materiāliem. Darba procesā trokšņu un putekļu izdalīšanās tiek samazināta līdz minimumam.

1.6. Pēc darba pabeigšanas, bet ne vēlāk kā darba dienas beigās, Izpildītājs izved un utilizē būvgružus, sakopj ēkas ārpusi, ja tas to piesārņojis logu nomaiņas procesā.
1.7. Izpildītājs ievēro Ministru kabineta 2014.gada 2. septembra noteikumus Nr.529 “Ēku būvnoteikumi”, Ministru kabineta 2019.gada 25.jūnija noteikumus Nr.280  “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika”, citus spēkā esošos normatīvos aktus un tehniskos standartus, kā arī materiālu ražotāju rekomendācijas un montāžas tehnoloģijas.
1.8. Visiem izmantotajiem materiāliem un iekārtām ir jābūt sertificētiem Eiropas Savienībā un jāatbilst būvizstrādājumu izmantošanu reglamentējošo dokumentu prasībām.
1.9. Ja lokālajā tāmē norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, tad Izpildītājs piedāvājumā var iekļaut un norādīt ekvivalentas preces vai to atbilstību ekvivalentiem standartiem, kas atbilst Tehniskās specifikācijas prasībām un parametriem un nodrošina Tehniskajā specifikācijā prasīto darbību.

1.10. Izpildītājam ir pienākums Līguma izpildē ievērot Darba aizsardzības likumā un Ministru kabineta 2003.gada 25.februāra noteikumos Nr.92 „Darba aizsardzības prasības, veicot būvdarbus” noteiktās prasības.
1.11. Pēc darbu pabeigšanas Izpildītājs iesniedz izpildu dokumentāciju un pielietoto būvizstrādājumu atbilstību apliecinošus dokumentus.
1.12. Izpildītājs darbus izpilda divu mēnešu laikā no līguma noslēgšanas dienas, ieskaitot izgatavošanas laiku.
1.13. Pretendentu atlases vērtēšanas metode – zemākā cena. 
II.  Prasības logiem, un apdarei
Izpildītājs Objektā uzstāda logus, kuri atbilst šādām prasībām:

2.1. Ofisa telpu logiem jāatbilst ražošanas standartam LVS EN 14351-1 „Logi un durvis” un jābūt marķētiem ar CE zīmi, 3 (trīs) stiklu pakete PVC  rāmī izgatavotiem no vismaz 5 kameru bez svina profiliem; 

2.2. stikla paketes siltuma caurlaidības pieļaujamā vērtība (Ug) – ≤ 0,8 W/ m²×K; 
2.3. gāzes katlu mājas loga rāmja siltuma caurlaidības pieļaujamā vērtība (Uf) – ≤ 1,0 W/ m²×K atbilstoši LVS EN ISO 10077-2;

2.4. logu fasādes krās – tumši brūna (RAL 8019), iekšpuses krāsa – balta.
2.5. Logu izmēri ailei no ārpuses (orientējoši): 4 logi: augstums – 1500 mm, platums 1800 mm; 1 logs: augstums 1500mm, platums 1400mm, 1 vitrīna augstums – 2000 mm, platums 2200 mm.
III. Detalizētas prasības logu montāžai

3.1. Izpildītājam pirms logu izgatavošanas ir obligāta vietas apskate un Pasūtītāja doto izmēru precizēšana.

3.2. Izpildītājs, veidojot logu montāžas mezglu konstrukcijas, ievēro šādus noteikumus:

3.3. spraugu aizpildījumam (šuvēm) starp loga un ailes malām pa visu perimetru jābūt blīvam, hermētiskam, aprēķinātam, lai izturētu klimatiskās slodzes no ārpuses un ekspluatācijas prasības telpas iekšpusē;

3.4. montāžas mezglu konstrukcijai (ieskaitot loga izvietojumu ailes dziļumā) ir jāpretojas aukstuma tiltiņu (siltuma tiltiņu) veidošanai, kuri var izraisīt kondensāta rašanos uz loga virsmas  telpas iekšpusē;

3.5. montāžas mezglu konstrukciju ekspluatācijas raksturlielumiem ir jāatbilst spēkā esošo būvnormatīvu prasībām;

3.6. montāžas šuvju izolācijai no telpas puses izmantot speciālās tvaika barjeras lentas, no atmosfēras puses – hidroizolācijas lentas, saspriegtās porolona lentas, putupolietilēna vai cita putu blīvējošās auklas;

3.7. montāžas mezglu konstrukcijai ir jānodrošina droša lietus ūdens kondensāta izvadīšana konstrukcijas ārpusē. Nav pieļaujama mitruma iekļūšana sienas konstrukcijās un telpās; 

3.8. izvēloties montāžas šuvju izmērus un aizpildītājus, jāņem vērā izstrādājuma gabarītu izmaiņas temperatūras ietekmē ekspluatācijas laikā;

3.9. logu montāžai, atkarībā no sienas konstrukcijas, ir jāizmanto vai nu elastīgi enkuri, vai celtniecības dībeļi vai montāžas skrūves. Hermētiķu, līmes, putu siltinātāju vai celtniecības naglu pielietošana logu stiprināšanai nav pieļaujama;

3.10. logu bloki montējot ir jālīmeņo. Vertikālās un horizontālās novirzes nedrīkst pārsniegt 1,5 mm uz 1 m, bet nepārsniedzot 3 mm novirzi loga augstumā;

3.11. attālumi starp stiprinājumiem nedrīkst pārsniegt 700 mm baltajiem PVC profilu logiem. Montāžas enkuriem ir jābūt orientētiem 90º ± 15º leņķī pret loga bloku un nostiprinātiem ēkas sienā ar vismaz vienu ø 4-5 mm skrūvi (dībeli);

3.12. montāžas šuvju aizpildīšanai pielieto silikona hermētiķus, speciālās (kompresijas) blīvlentas, izolējošās putupoliuretāna auklas, putu siltinātājus, minerālvati un citus materiālus, kuri nodrošina nepieciešamās ekspluatācijas prasības. Putu siltinātājos nedrīkst būt bitumu saturošas piedevas un tie nedrīkst palielināt savu tilpumu pēc montāžas darbu pabeigšanas. Šuvju krāsošana nav ieteicama;

3.13. loga nostiprināšanai ailē un tā svara (slodzes) pārnešanai uz būvkonstrukciju pielieto nesošos paliktņus, kuri ir izgatavoti no polimēra materiāla ar cietību ne mazāku kā 80 vienības (pēc Šora) vai cietas koka šķirnes koka. Paliktņu izvietojums ir atkarīgs no loga konstrukcijas, un tas nedrīkst traucēt loga bloka termisko izplešanos;

3.14. nesošajiem (atbalsta) paliktņiem ir jāpaliek montāžas šuvē ilglaicīgai slodžu uzņemšanai. Ķīlīši, kas ir lietoti loga fiksācijai montāžas gaitā, pirms montāžas šuves aizdares ir jāizņem. Daudzslāņu sienu konstrukcijās, kad logs tiek ievietots siltinātāja zonā, loga slodzes ir jāpārnes uz sienas nesošās daļas, izmantojot attiecīgus paliktņus;

3.15. Logu  ārpusē ailes apdare un ārējo palodžu montāža nav jāveic, jo ēkai paredzēta renovācija.
3.16. Pēc montāžas loga profila priekšējās daļas aizsargplēve nav jānoņem. 

3.17. Izpildītājs veic iekšējo palodžu montāžu, saglabājot tās aizsargplēvi. Palodžu izmēri lokālajā tēmē – orientējoši. Pirms montāžas jāveic precīzā uzmērīšana.
3.18. Logu iekšējo aiļu apdare nav jāveic.
IV. Objekta nodošana ekspluatācijā un garantija
4.1. Pasūtītājs pieņem darbus pēc logu bloka montāžas. 
4.2. Pie objekta pieņemšanas-nodošanas Izpildītājam jāiesniedz Pasūtītājam objektā pielietotu materiālu ekspluatācijas īpašību deklarācijas. 

4.3. Montāžas un apdares darbu kvalitātes garantija – 24 mēneši. Logu un to mehānismu garantija – atbilstoši izgatavotajam, bet ne mazāk kā 24 mēneši.
